
“Ami tambe a vacuna, pasobra mi ta stima mi mes, mi ta 
stima mi famia y mi ta stima Aruba" 


Dialuna 22 di februari, Prome Minister Evelyn VVever-Croes 
hunto cu coleganan Minister di Salubridad, Dangui Oduber 
y Minister di Finansa Xiomara Maduro, a tuma e vacuna di 
Covid-19 pa asina motiva mas hende bin registra. Riba 
recomendacion di su dokter di cas y mirando e importancia pa 
pone pais Aruba economicamente bel riba pia y pa proteccion 
di nos grandinan, Prome Minister Evelyn Wever-Croes a tuma 
e paso aki y asina forma parti di e recuperacion di pais Aruba. 


"Mi preferencia tabata pa vvarda mi turno riba e vacuna. Pero 
mirando cu den interes general di Aruba nos mester stimula 
nos hendenan pa registra, mi a dicidi di tuma e vacuna. Y 
desde cu mi a asumi e posicion aki, interes general ta gana 
di preferencia personal. Ohala esaki por inspira mas hende 
pa registra y tuma e vacuna. Pa asina Aruba por progresa”, 
Prome Minister a duna di conoce. 


Covid a dal Aruba hopi duro no solamente economicamente 
pero tambe a ocasiona un total di 70 morto. E efectonan di 
e virus aki ta hopi fuerte specialmente riba nos grandinan y 
riba esnan mas vulnerabel cu ta esnan cu ta sufri di un of 
otro malesa cronico. Pa por proteha nos grandinan y esnan 
vulnerabel ta consehabel pa comunidad completo registra pa 
tuma e vacuna aki evitando asina cu esnan cu ser contagia cu 
e virus di Covid-19 lo bira hopi malo, bay hospital of fayece a 
causa di complicacionnan. 


Premier Wever - Croes ta haci yamada na comunidad di Aruba 
pa tur persona cu no a registra ainda pa porfabor haci esaki. 
Y si tin cualkier hende cu ainda ta den duda, ta conseha pa 
consulta cu dokter pa papia di tur e preocupacionnan cu tin. 





“Den caso cu bo ta un persona cu no kier vacuna, ta respeta 
esey. Pero respeta tambe cu nos meta ta pa recupera nos 
pais bek. Ta hopi hende ta sufriendo na man di Corona Virus 
y aworaki ta momento pa cuminsa pensa riba recuperacion di 
nos Pais. 

Cue vacuna nos por cuminsa pensa realmente riba reconstrui 
nos pais economicamente. Aruba ta conta cu bo. Ami tambe a 
vacuna, pasobra mi ta stima mi mes, mi ta stima mi famia y mi 
ta stima Aruba”, Prome Minister a expresa. 


Registra, pa bo por wordo vacuna contra COVID-19! Aruba 
mester di bo. Pa esnan cu no a registra ainda, por fabor 
registra na e app Aruba Health. Unico cos cu bo tin mester ta 
bo number di AZV y den algun minuut bo ta cla. 





Download e app Ar 


r CNUNE 


Dialuna 22 February 2021 


Continuacion PREMIER EVELYN WEVER-CROES A TUMA VACUNA.... 








= 
WSL ONLINE 


Dialuna 22 February 2021 





Prome Minister Evelyn Wever-Croes: 


NOS GRANDINAN CONTENTO DI A RICIBI E 
VACUNA Y SATISFECHO CU SERVICIO 


Dialuna mainta tempran, hunto cu Minister di Salubridad, 
Dangui Oduber, Prome Minister Evelyn Wever-Croes tawata 
na Teresita Center na San Nicolas y Centro Libertador Betico 
Croes (Sporthall) na Santa Cruz, en conexion cu e prome 
vacunacion den cuadro di e vacunacion masal. Esaki ta e 
comienso di vacunacion pa e grupo di 60 aña bay ariba cu ta 
hopi importante den e cuadro di combatimento di e crisis di 
Corona. 


Desde siman pasa diamars despues cu e vacunanan a yega, 
e promenan pa haya vacuna ta esnan cu ta traha den cuido pa 
asina nos profesionalnan ta sigura pa nan por sigui eherce nan 
trabou. E grupo di 60 aña bay ariba, Prome Minister a enfatisa, 
sigur ta e grupo cu realmente cu mas mester di wordo proteha. 


*Pa kico mi ta bisa esey? E edad averahe di esnan cu ta wordo 
tuma na hospital pa cuido ora nan haya Covid, ta 63 aña. Esey 
kiermeen cu esnan den e categroria di edad aki ta esnan cu 
Covid ta dal mas duro ya cu nan tin cu bay hospital pa haya 
cuido. P'esey nos kier proteha e grupo aki pa evita cu Covid 
ta afecta nan asina tanto y evita cu nan mester bay hospital”. 


Tambe e datonan di e caso di esnan cu a fayece, ta indica cu 
e cantidad di personanan cu tabata un malesa of otro aparte di 
Covid, esnan cu tabata tin problema di curason ta esnan mas 
grandi cu a fayece sigui pa esnan cu tin problema di riñon, 
esnan cu ta sufri di presion, esnan obeso, y di diabetes. P'esey 
e grupo aki ta wordo considera esnan vulnerable, esnan cu ta 
riba 60 aña y esan cu tin e condicionan aki. 


“P’esey awe ta un dia hopi importante, pasobra desde 13 di 
maart, 2020 cu Covid a bati na nos porta, nos tabata kier a 
evita cu Covid ta haci hendenan hopi malo y evita cu nan ta 
fayece. Awe 11 luna despues nos ta asina leu. E vacuna no ta 
protehe bo di no haña Covid nunca mas pero e ta proteha bo 
si di no bira hopi malo di dje. 

Awe ta un dia hopi importante den full e bataya cu nos tin 11 
luna ta hibando, y e ta e prome paso real pa nos cuminsa 
construi nos pais. Pasobra unabes nos tin e grupo vulnerabel 
protehi, nos por cuminsa flexibilisa nos medidanan y asina 
reconstrui nos pais”, Prome Minister a expresa. 












































Covid a dal Aruba hopi duro. Un di cada 5 ciudadano di 
nos pais ta depende di pakete di cuminda. Na 2020, 11,650 
persona a haci uzo di FASE cu tabata e asistencia financiero 
pa esnan cu a perde trabou. Aworaki tin un cantidad di 20 mil 
persona cu nan trabou ta depende di loonsubsidie pa aisna 
nan haya nan salario pasobra si no ta pa esaki nan tambe lo a 
perde trabou. E urgencia pa recupera nos forsa economico ta 
enorme. Y cu e vacunacion aki, Aruba ta pone e prome paso 
pa e recuperacion di nos economia. 





“Mi ta haci un apelacion riba henter comunidad, porfabor 
registra! Bo por haci esaki via e app di DVG of bay cualkier 
MFA y nan ta yuda bo registra eynan. E ta importante pa 
registra pa asina bo ta den e sistema. Pa esnan cu ta riba 60 
afia y of tin cualkier condicion cu a menciona prome, porfabor 
registra pa wordo vacuna lo mas pronto posibel. Si bo tin duda 
bo por consulta cu bo dokter di cas y laga e conseha bo si ta 
prudente pa bo tuma e vacuna of no. Na tur e yiunan, ban yuda 
nos grandinan y tur esnan den grupo vulnerabel pa nan por 
registra y bin na remarke pa tuma e vacuna. 





Nos ta haci esaki pasobra nos kier reconstrui nos pais bek, 
nos kier nos Aruba bek manera e tabata antes prome cu Covid, 
pasobra nos ta stima nos mes nos famia y Aruba”, Prome 
Minister a enfatisa. 


Si por enfatisa cu esnan cu tawata presente tanto na San 
Nicolas y Santa cruz tawata hopi satisfecho y contento cu e 
vacuna y e servicio di DVG. E proceso a bay full digitalisa y 
e fluho a cana hopi bon. Esaki por conduci cu mas hende por 
wordo vacuna pa dia. 

MINISTER DI FINANSA, ASUNTONAN ECONOMICO Y CULTURA | 
__ MINISTER XIOMARA MADURO _ 


Minister Xiomara Maduro ta informa: 


2021 GOBIEI 

Ta presupuesta 96 miyon pa sosten social y 362 miyon pa 
sosten na economia 


aki na nos Pais. Aruba su economia ta depende di turismo y 
tanten cu nan no yega bek Aruba, e situacion economico ta 
keda hopi debil mes. Pa afia 2021 ta premira un mehoracion 
den turismo, pero esaki no ta bay ta suficiente pa lora Aruba su 
economia manera custumber y pesey Gobierno ta percura pa 
den 2021 tambe sigui brinda e sosten necesario na economia 
di nos Pais den forma di FASE, Sosten Financiero di kwartaal 
y Subsidio di Salario. 















del 


GOBIERNO Di AR 


Den conferencia di prensa diahuebs ultimo Minister Maduro a 
informa cu den afia 2021 Gobierno ta keda brinda yudansa pa 
sigura e sosten social y sosten na economia di nos Pais den 
e momentonan aki di e crisis cu e pandemia di COVID19 ta I Els ASEGURO MEDICO 








GENERAL (AZV) 





hinca nos Pais aden. E mandatario a indica cu a presupuesta BANCO DI SEGURO 
96 miyon florin pa sosten social pa sigura pagonan di SVB y SOCIAL (SVB) | 
servicio di AZV. Banda di esaki Gobierno ta reserva 362 miyon 
florin pa sosten na economia den forma di FASE, Sosten 
Financiero pa Empresa Chikito y Mediano cada kwartaal (MKB) 
y Subsidio di Salario. 


FASE (Winer 
isi i i GASTONAN DI 
E crisis economico cu COMIDAS ta hinca mundo y Aruba aden SOSTEN NA ECONOMIA 
no a pasa ainda. Gobierno ta trahando pa brinda alivio y pa AWG. 362 MIYON 
reactiva economia di nos Pais cu e fiansanan cu Aruba ta mke (Viv a ul 


hayando di Hulanda. E mandatario di finansa y economia ta 
splica cu un gran parti di e placa cu Aruba ta fia di Hulanda SIERO 
ta bay pa sigura cu e fondonan SVB y AZV por keda funciona DI SALARIO 
debidamente durante e situacion di crisis, y tambe pa sigura 
cu e economia di Aruba por wanta e crisis nunca antes bisto 

Minister Xiomara Maduro: 

Eaña akita cumpli 25 aña cu Aruba ta conservando nos herencia 
cultural den forma di monumento. E trabou di conservacion 
di nos monumentonan ta den man di tres instancia, Conseho 
di Monumento (Monumentenraad), Oficina di Monumento 
(Monumentenbureau) y Fundacion Fondo di Monumento 
(Monumentenfonds). 


Pa conmemora e 25 aniversario, Monumentenbureau y 
Monumentenfonds lo organisa diferente actividad pa brinda 
informacion y conscientisa Pueblo riba e importancia di 
conservacion di nos monumentonan como herencia cultural 
di nos Pais. Recientemente Minister Maduro a participa 
na un programa informativo di Monumentenfonds, den 
cual e mandatario a amplia riba e importancia pa conserva 
monumento. 'Restaura un monumento den su gloria y elo 
conta su storia,' ta e palabranan cu Minister Maduro a usa den 
e entrevista pa e programa informativo di Monumentenfonds 
na ocacion di 25 aña di conservacion di monumento na Pais 
Aruba. Den transcurso di e añanan hopi monumento a wordo 
restaura y ta ricibi mantencion. Na e momentonan aki mes, 
Monumentenbureau ta supervisando mantencion di edificio di 
Corte di Husticia, edificio di ex-Landslaboratorium y e edificio 
di e refineria Eagle cu ta monumentonan di nos Pais. 








Minister Xiomara Maduro ta gradici tur 3 instancia encarga 
cu conservacion di nos monumentonan y ta haci uso di e 
oportunidad pa gradici tambe tur instancia cu ta duna e 
monumentonan un bida nobo, door di huur un monumento 
pa establece nan oficina of restaurant. Di e manera aki mas 
monumento por keda conserva y mas persona por siña 
conoce e monumentonan cu ta conta e storia di nos Pais y ta 
recorda nos tur dia pa nos ta orguyoso di nos herencia cultural. 
Minister Maduro ta invita tur hende pa sigui e informacion 
cu Monumentenbureau y Monumentenfonds lo brinda den e 
dianan nos dilanti di e monumentonan di nos Pais cu ta nos 
herencia cultural. 

Monumentenbureau ta informa: 








Por a tuma nota cu un otro monumento cu a cuminsa cu su 
mantencion. 

Ta trata aki di e edificio cu a fungi como e prome headquarters 
di Arend Petroleum Maatschappij (Eagle Petroleum Company), 
despues tawata Oficina di Turismo y actualmente ta oficina di 
Departamento Recurso Humano (D.R.H.). 



















Oficina di Monumento a haci e preparacion den un tempo 
relampago y ta dirigi e projecto aki, pa asina e por wordo 
ehecuta conforme reglanan di mantencion di monumento. 

E contratista S&L General Contractors N.V. cu ta encarga cu e 
trabounan di e mantencion y ta projecta pa por keda cla cu e 
projecto aki den e termino planea. 


Despues cu e edificio keda cla e Departamento Recurso 
Humano por haci uso bek di e edificio den un mihor forma. 

MONUMENTENBUREAU TA INFORMA RIBA E 


FASENAN DI MANTENCION NA EDIFICIO 
DI CORTE 


Monumentenbureau ta contento di por anuncia cu fase C di 
mantencion na edificio di corte a wordo entrega y cu e ultimo 
fase di e projecto ta cuminsa e siman aki. 





Gran parti di e trabounan ta consisti di verf paden y pafo, 
drecha scheurnan y servicio na e systema airco y electrico. 
Un equipo grandi ta realisando e trabao aki y ta consisti di 
Monumentenbureau, Ace Firm Engineering, Albo Aruba NV., 
Serfix Installation Techniques y Ranvic NV. Y representante di 
Corte. 


Edifico di corte, construi na 1935, ta un compleho grandi y ta 
encera mas di 3000 m2 di espacio. 

E compleho ta consisti di un edificio monumental extendi cu un 
edificio moderno. Mantencion na e compleho ta wordo ehecuta 
den cuater fase A, B, C y fase D. Trabaonan a cuminsa 22 di 
juli 2020 y e trabao den su totalidad lo mester wordo entrega 
den luna di April 2021. 





Na luna di juli 2020, Minister di Hustitia, sr. Mr. Andin Bikker 
y Minister di Cultura, sra. Mr. Xiomara Ruiz-Maduro y vice- 
presidente di e Hunta di directiva di Corte Comun di Husticia, 
sra Grace Maduro a sera un convenio cu Albo Aruba N.V. 
E departamento di Gobierno encarga cu monumento, 
Monumentenbureau, ta lidera y a prepara e proyecto di 
mantencion grandi na e compleho di edificio di corte. 

Desde cu e mandatario a acepta e reto di ta e mandatario di 
Asunto Social y Labor, el a encontra e crisis social cu ta e 
centro di atencion desde december 2017. A tuma henter aña di 
2018 pa por pone Crisisplan Social riba pia cu ta canando un 
trayectoria largo y exitoso pa cu proteccion di nos criaturanan. 
Ademas di e problemanan social cu a bira crisis danki na 
negligencia di Gobierno anterior, Gabinete Wever Croes a 
hay'e den un crisis financiero nunca antes visto den historia 
di pais Aruba, un crisis hereda cu tabatin Aruba na borde di 
bancarota. 


Ademas di e crisis financiero hereda, 2020 cu lo mester a bira 
e afia unda cu p.e. desempleo lo a sigui baha mas. Gobierno 
cu su maneho firme, cu pa prome biaha atrobe lo a conoce 
un surplus presupuestario, ata Gabinete Wever Croes ta hay'e 
confronta cu un pandemia mundial causando un crisis na 
Aruba sin precedente. 


Apesar di e crisis aki, Gabinete Wever Croes a sali afo pa yuda 
nos pueblo y imediatamente riba 19 di maart 2020, Minister 
Glenbert Croes a anuncion FASE cu lo a bira un ayudo 
financiero di inicialmente 3 luna pa esunnan cu a perde trabou 
pa via di COVID. Na mes momento a introduci COVID Bijstand, 
un proceso accelara pa esunnan cu mester di ayudo. Minister 
Glenbert Croes, mediante su ministerio, a haci un donacion di 
750 mil florin na Fundacion pa nos Comunidad pa contribui cu 
pakete di cuminda pa esunnan cu a perde trabou. 


Pero, no obstante e crisis financiero cu e COVID 19 a ocasiona 
pa comercio tambe, Bureau di Minister Glenbert Croes a traha 
duro cu comercio y hotelnan henter afia pa hiba alivio pa nos 
hendenan. Afia 2020 a clausura cu mas di 700 macuto reparti 
boudie diferente parokianan pa por yuda nos conciudadanonan 

di mas necesidad. 


Pa e motibo aki cu afia 2021 a habri cu Minister Glenbert Croes 
su recorido di gratitud na tur partner den e bunita proyecto 
#DiComunidadpaComunidad. Manera e mandatario a expresa 
na diferente ocasion: 'nos no por resa pa pidi so. Mester resa 
pa bisa danki tambe". E motibo principal di e recorido na tur e 
hotelnan cu semper a contribui cu gestonan di bondad na nos 
comunidad. 





Aruba a vacuna 
1,194 persona caba. 


Tin 12,748 registracion. 
Aruba ta ariba 
caminda pa su 

RECUPERACION! 

Departamento di Salud Publico: 


UPDATE 22 DI FEBRUARY 2021 


Segun resumen di awe 38 persona a recupera, a registra un total di 18 caso nobo di Covid-19, di cual 6 ta no- 
residente. E cifra di no-residente positivo ta ensera esnan no-residente cu ta test na aeropuerto na nan yegada y na 
laboratorionan prome cu nan bandona Aruba. E cantidad total di testnan ehecuta ayera na e diferente localidadnan 

na Aruba, entre otro laboratorio di hospital, laboratorionan priva y aeropuerto ta 549 test. ‘Postivity rate’ entre nos 
residentenan ta 16%. 
Casonan activo pa awe ta 260, cantidad di fayecido relaciona cu Covid-19 ta 71. 


Hospital ta informa cu tin un total di 20 persona interna di cual 5 ta den Cuido Intensivo y 15 riba unidad general di 
covid. Edad promedio di esnan ingresa pa extra cuido ta 63 afia. 





RO VE ARUBA COVID-19 






RESIDENTE NO-RESIDENTE 





22/2/2021 TOTAL 


Casonan Nobo 18 12 6 
Activo 260 202 58 
Recupera 7361 6987 374 
Positivo 7692 7259 433 

Negativo 93525 - = 








Getest 101423 : » 


Morto 71 70 1 

\ coengo DI ARUBA 


AL, 


MAN 7 


MESTER PASA DEN TRABOU DURO 
GU DEDICAGION Y DETERMINACION 
NOS TA LOGRA E EXITO 
CU NOS TA PROPONE 








Gabinete Wever-Croes 


